РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 30
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 01.11.2023 г.

Днес, 01.11.2023 г., сряда, от 10,30 часа се проведе редовно заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев /online/
                                                                         ЧЛЕНОВЕ:  Стефан Петров
                                                                                              Йордан Стоев
                                                                                              Огнян Дамянов
                                                                                              Боян Новански

	   ОТСЪСТВА: Олга Керелска.

   От администрацията на ВСС присъстваха: Стефка Инджова - директор на дирекция „УССВ“, инж. Лина Грънчарова – началник отдел „Инвестиции и строителство“ и Мая Атанасова – началник отдел „Управление на собствеността“.

- Инвестиции и строителство:

	1.ОТНОСНО: Заявка за потребностите от възлагане на обществени поръчки за инженеринг, строителство и услуги на дирекция „Управление на собствеността на съдебната власт“, които се планират да бъдат възложени през 2024 година.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1. ПРИЕМА заявка за потребностите от възлагане на обществени поръчки за инженеринг, строителство и услуги на дирекция „УССВ“, предстоящи за изпълнение през 2024 г.
1.2. ИЗПРАЩА решението на дирекция „Правна“, отдел „Обществени поръчки“, ведно със заявка за потребностите от възлагане на обществени поръчки за инженеринг, строителство и услуги на дирекция „УССВ“, предстоящи за изпълнение през 2024 г., по компетентност.

	2.ОТНОСНО: Протокол № 1/26.10.2023 г. от заседание на ЕТИС за разглеждане на инвестиционен идеен проект за подобект „Подземен паркинг в имот ИН 68134.305.369“, част от обект „Основен ремонт и преустройство на част от имот публична държавна собственост, находящ се на бул. „Александър Стамболийски“ № 82 за нуждите на специализираните органи на съдебната власт - съд и прокуратура“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	2.1.ПРИЕМА за сведение доклада на инж. Лина Грънчарова, началник отдел „Инвестиции и строителство“, дирекция „Управление на собствеността на съдебната власт“ в АВСС.
	2.2.ПРИЕМА за сведение Протокол № 2/26.10.2023 г. от заседание на ЕТИС за разглеждане на инвестиционен идеен проект за подобект „Подземен паркинг в имот ИН 68134.305.369“, част от обект „Основен ремонт и преустройство на част от имот публична държавна собственост, находящ се на бул. „Александър Стамболийски“ № 82 за нуждите на специализираните органи на съдебната власт - съд и прокуратура“.

	3.ОТНОСНО: Предложение за избор на изпълнител на услуга с предмет „Извършване на оценка на съответствието на инвестиционен проект по реда на чл. 154 от Закона за устройство на територията за обект „Основен ремонт и преустройство на сграда, бул. „Драган Цанков“ № 6, гр. София за нуждите на органите на съдебната власт“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	След проведеното обсъждане по т. 3 от настоящия дневен ред единодушно беше избран предложения проект на решение – Вариант 1.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	3.1.ПРИЕМА доклада на инж. Лина Грънчарова, началник отдел  „Инвестиции и строителство“, дирекция „УССВ“ в АВСС.
3.2.ПРИЕМА за целесъобразно за извършване на оценка на съответствието на инвестиционен проект по реда на чл.154 от Закона за устройство на територията за строеж „Основен ремонт и преустройство на сграда, бул. „Драган Цанков“ № 6, гр. София за нуждите на органите на съдебната власт“ да бъде поискана оферта от „АРКА КОНСУЛТ“ ЕООД - изпълнител по договор №ВСС-14185/12.10.2021 г. за упражняване на строителен надзор и инвеститорски контрол на цитирания обект. 
3.3.ВЪЗЛАГА на дирекция „Управление на собствеността на съдебната власт“ да предприеме необходимите действия за получаване на оферта от „АРКА КОНСУЛТ“ ЕООД за изпълнение на услугата по т. 3.2. След получаване на офертата да докладва преписката отново на следващо заседание на Комисия „Управление на собствеността“.

4.ОТНОСНО: Изпълнение на решение по т. 2.2 от протокол № 27/11.10.2023 г. от заседание на Комисия „Управление на собствеността“ към Пленума на Висшия съдебен съвет във връзка с изпълнение на договор № ВСС-14185/12.10.2021 г. и строеж „Основен ремонт и преустройство на сграда, бул. „Драган Цанков“ № 6, гр. София за нуждите на органите на съдебната власт“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	4.1.ПРИЕМА за сведение доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	4.2.ВЪЗЛАГА на дирекция „Управление на собствеността на съдебната власт“ да докладва преписката отново за резултата от съгласуване на изготвения инвестиционен проект по чл.154 от Закона за устройство на територията за обект „Основен ремонт и преустройство на сграда, бул. „Драган Цанков“ № 6, гр. София за нуждите на органите на съдебната власт“ от Националния институт за недвижимо културно наследство. 

	- Текущи ремонти:

	5.ОТНОСНО: Писмо от административния ръководител на Окръжен съд – Велико Търново за осигуряване на финансови средства за обследване на канализацията на сградата на Съдебна палата – Велико Търново и предоставяне на варианти за възстановяване експлоатационното й състояние, вкл. количествени сметки за ремонтните работи. 
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	5.1.ПРИЕМА доклада на инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.
	5.2.ПРИЕМА за необходимо и целесъобразно осигуряването на средства в размер на 4 200 лв. с ДДС по бюджета на Окръжен съд – Велико Търново за обследване на канализацията на Съдебна палата, гр. Велико Търново, ул. „Васил Левски“ № 16 и предоставяне варианти за възстановяване експлоатационното й състояние, вкл. количествени сметки за ремонтните работи. 
    Мотиви: От страна на съда са предприети предварителни действия за обследване на канализацията и получаване на варианти за възстановяване експлоатационното й състояние, вкл. количествени сметки за ремонта, което ще позволи правилно определяне на необходимия финансов ресурс, при планиране на средствата за ремонта, който ще бъде заявен от административния ръководител за изпълнение като планиран текущ ремонт през 2024 г.

Справка за отпуснатите средства на ОС – Велико Търново
за периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	4 485,00 лв.

2 016,00 лв.

1 489,00 лв.	авариен текущ ремонт на наводнено помещение 
авариен текущ ремонт на водосточни тръби. 
авариен ремонт-отстраняване на течове в отоплителна инсталация  	
2019	0,00 лв.	няма	
2020	0,00 лв.	няма	
2021	29 347.36 лв.
57 128,30 лв.	ремонт на арестантски помещения
ремонт на зали №№7,8,9,11	
2022	10 713,47 лв.
48 977,37 лв.

300,00 лв.	Ремонт на рампа за инвалиди
Ремонт на покрив на сграда на ул. "Цанко Церковски" №40
Авторски надзор на проекта	
2023	0,00 лв.	Няма заявен	

5.3. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност. 
5.4. ИЗПРАЩА решението на административния ръководител на Окръжен съд – Велико Търново за сведение.

6.ОТНОСНО: Писмо от административния ръководител на Районен съд – Димитровград за осигуряване на финансови средства за неотложен/авариен ремонт на част от покрива и отстраняване на течове в сутерена на сградата на съда.
	Приложение: Доклад от инж. Юрий Георгиев и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	6.1.ПРИЕМА доклада на инж. Юрий Георгиев и инж. Минчо Стаев - главни експерти в отдел „Инвестиции и строителство“, дирекция „Управление на собствеността на съдебната власт“. 
	6.2.ПРИЕМА за необходимо и целесъобразно изпълнението на неотложен ремонт на част от покрива и на ВиК инсталацията в сутерена на сградата на Районен съд – Димитровград, находяща се в гр. Димитровград, ул. „Г. С. Раковски“ № 13, на стойност 9 302,00 лв. с ДДС, съгласно представената икономически най-изгодна оферта от административния ръководител на съда.
          Мотиви: Ремонтните работи са заявени от административния ръководител на РС – Димитровград като планиран текущ ремонт за 2023 г., съгласно чл. 5 от Правила за планирането, осигуряването на средства и извършването на текущ ремонт на сградния фонд на съдебната власт (Правилата), и са включени в Регистър на ремонтите и/или обзавеждането на сградния фонд на съдебната власт за 2023 г. С решение по т. 4.2 от протокол № 3/25.01.2023 г. на комисия „Управление на собствеността” /КУС/ е прието за целесъобразно искането да бъде включено при разпределяне на средствата за планирани текущи ремонти през 2023 г. Поради липса на утвърден бюджет на съдебната власт за 2023 г. до месец август, разпределяне на средства за изпълнение на планирани текущи ремонти през 2023 г. на органи на съдебна власт не е одобрявано и цитираните по-горе ремонтни работи не са възлагани.
Целесъобразно и необходимо е до края на 2023 г. да бъде извършен неотложен ремонт на проблемните участъци от покрива и на ВиК инсталацията в сутерена на сградата на Районен съд – Димитровград с цел възстановяване на целостта на покрива и елиминиране на последващи течове в помещенията и избягване на недопустимите слягания на земната основа и оттам до проблеми с носещата конструкция на сградата, както и възстановяване на нормалната използваемост на сутерена. 
Ремонтните работи попадат в обхвата на чл. 12 на „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/ и §1 от Допълнителните разпоредби към тях.

Справка за отпуснатите средства на РС – Димитровград
за периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	0,00 лв.	няма	
2019	0,00 лв.	няма	
2020	0,00 лв.	няма	
2021	0,00 лв.	няма	
2022	0,00 лв.	няма	
2023	8 391 лв.	Заявен – текущ ремонт по покрив и отстраняване на течове от Вик инсталация	

       6.3. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност за осигуряване на финансови средства по бюджета на Районен съд – Димитровград в размер на 9 302,00 лв. с ДДС за неотложен ремонт на част от покрива и на ВиК инсталацията в сутерена на сградата на съда. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
	6.4.ИЗПРАЩА решението на административния ръководител на Районен съд - Димитровград за сведение.

	7.ОТНОСНО: Писмо от административния ръководител на Районен съд – Гоце Делчев във връзка с провеждане на обществена поръчка за текущ ремонт на покрив на сградата на съда. 
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	7.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	7.2.ВЪЗЛАГА на дирекция „Управление на собствеността на съдебната власт“ да изготви писмо до административния ръководител на РС - Гоце Делчев за възможностите според Закона за обществените поръчки за осигуряване на член на комисията за избор на изпълнител на обществена поръчка с предмет „Ремонт на сградата на Районен съд - Гоце Делчев“ – външен експерт с професионална компетентност, свързана с предмета на обществената поръчка, от списъка на външни експерти, поддържан от Изпълнителният директор на Агенцията по обществени поръчки. С писмото административният ръководител да бъде уведомен за невъзможност в комисията да бъдат включени експерти от отдел „Инвестиции и строителство“, дирекция „Управление на собствеността на съдебната власт“ с оглед служебната им натовареност.
	7.3.ИЗПРАЩА решението на административния ръководител на РС - Гоце Делчев за сведение.

-	Разни:

Допълнителни точки, включени за разглеждане
в заседанието на Комисия „Управление на собствеността”

8.ОТНОСНО: Предложение за избор на изпълнител за проектиране и изпълнение на демонтажни работи във връзка с премахване на сграда с идентификатор 68134.902.723.3 в имот на бул. „Драган Цанков“ № 6, гр. София.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	8.1. ОТТЕГЛЯ разглеждането на т. 8 от настоящия дневен ред

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              СТЕФАН ГРОЗДЕВ